lv ceb lv en lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en pl en en en en hbs_lat et es en en sl en es en lv
Influenceriem: kā veidot labas fotogrāfijas? | Promoty
Foto un video ir satura veidotāju valoda, lai nodotu informāciju saviem sekotājiem. Neapšaubāmi influencera satura kvalitātei ir milzīga nozīme, lai sadarbība būtu izdevusies. Jo īpaši šobrīd, kad Promoty ir jauna funkcija – “content-only” kampaņas jeb kampaņas, kur zīmols no satura radītāja sagaida kvalitatīvus foto un video, bez publicēšanas Instagram. Tieši tādēļ pagājušonedēļ Promoty Instagram LIVE parunājāmies ar satura veidotāju fotogrāfi Sintiju Sušinu. Sarunā Sintija sniedza vairākus vērtīgus padomus par fotogrāfiju, to apstrādi, kompozīciju un gaismu. 📸
✨  Lai arī bieži vien mums šķiet, ka vislabāk bildēties, kad ārā saule, ideālie laikapstākļi fotogrāfiju uzņemšanai ir tad, kad laukā ir mazliet mākoņains – tādā veidā gaisma tiek izkliedēta un tā nav centrēta vienā vietā. Ļoti saulainās dienās vislabāk fotografēties agri no rīta vai vēlu vakarā;
✨   Ja nav iespējams fotogrāfijas uzņemt laukā, tad labākā vieta tam ir mājās pie loga, vai riņķa lampas izmantošana vai abi kopā, kad loga gaisma spīd no viena sāna un riņķa lampas no otra sāna;
✨    Izmanto arī telefona kamerā piedāvāto režģa opciju, lai veidotu kompozīciju (grid). Labāk fotogrāfijas izskatās, ja esi ar nobīdi uz kādu sānu, ne pašā attēla centrā;
✨    Galvenajam objektam būtu jāveido 2/3 daļas no bildes;
✨     Fotografējot atstāj brīvu laukumu augšā un apakšā, lai, ievietojot tās Instagram, nenāktos “nogriezt” daļu no bildes;
✨     Izmanto manuālo režīmu! Arī telefonā pats vari izvēlēties, kur attēlam fokusēties, nevis ļaut to darīt automātiski;
✨    Nereti sadarbību ierakstu statistika ir labāka, ja attēlā ir redzams arī cilvēks, ne tikai pats produkts; tas piedod bildei vairāk emociju;
✨    Produktu fotogrāfijās pašam produktam jāaizņem lielākā daļa no bildes, apkārt pievienojot dažādus dekorus;
✨      Laba ideja bilžu apstrādei ir Lightroom Preset izmantošana – tos var gan iegādāties, gan iegūt arī bezmaksas un pēc tam pielāgot katrai fotogrāfijai; Promoty bezmaksas Lightroom presetus atradīsi te;
✨    Izmantojot “flip” funkciju, vari nomainīt bilžu virzienu, lai veidotu interesantākas kompozīcijas “feed”;
✨    Jaunas idejas fotogrāfiju pozām vari smelties Pinterest;
✨   Pēdējā laikā arvien aktuālāks ir video saturs. Labs veids, kā iekļaut vairāk video savā saturā, ir video veidošana no bildēm, pievienojot tām fonā mūziku.
Paldies Sintijai! Ceram, ka šis bija noderīgi!
Lejupielādē Promoty aplikāciju, lai sadarbotos ar saviem mīļākajiem zīmoliem:
Vairāk par šo tēmu:
Kā pašnodarbinātajam influencerim tikt galā ar grāmatvedību?
Influenceri bieži vien izvēlas kļūt par pašnodarbinātajiem, lai īstenotu savu radošo darbību. Vienlaikus pašnodarbinātajam influencerim jāveic arī ne vienmēr tik patīkamā daļa – grāmatvedības kārtošana. Nesenajā vebinārā Jana Kohno no pats.lv stāstīja, kā kļūt un būt...
Kā tiek noteikta influenceru sadarbību cena?
Tēma, kas nereti rada daudz jautājumu gan zīmolu, gan satura radītāju, vidū ir: kāda būtu taisnīga cena, kas būtu jāizmaksā satura veidotājam par vienu sadarbības ierakstu?   Ir diezgan grūti norādīt konkrētas summas, jo tās var ietekmēt vairāki faktori. Protams,...
Promoty Lightroom “preseti” influenceriem ir klāt!
Promoty Lightroom influenceru preseti īpaši Tev! Liela daļa satura veidotāju savu bilžu apstrādei izmanto bezmaksas aplikāciju Lightroom. Sākumā aplikācija var šķist nedaudz sarežģīta, taču presetu izmantošana ir pavisam vienkārša. Esam izveidojuši 2 kolekcijas ar...
© 2020 Promoty Marketing OÜ. All rights reserved.
Mēs izmantojam sīkdatnes, lai nodrošinātu vislabāko pieredzi mūsu platformā. Ja turpināsiet izmantot platformu, pieņemsim, ka esat ar to apmierināts.Akceptēt